Ενιαίο Πιστοποιητικό Δικαστικής Φερεγγυότητας
Ενιαίο πιστοποιητικό δικαστικής φερεγγυότητας
Υποβολή αίτησης από τον αιτούντα (φυσικό ή νομικό πρόσωπο ή τρίτο, που αποδεικνύει ότι έχει έννομο συμφέρον)
Κατάθεση από τον αιτούντα (δια ζώσης ή ταχυδρομικά)
Ο/Η αιτών/ούσα πρέπει να είναι φυσικό ή νομικό πρόσωπο
Ο/Η αιτών/ούσα να έχει έννομο συμφέρον. Η διαπίστωση της εν λόγω προϋπόθεσης γίνεται από τον Πρόεδρο Υπηρεσίας.
Η διαδικασία αφορά στην έκδοση πιστοποιητικού, το οποίο βεβαιώνει και πιστοποιεί τη δικαστική φερεγγυότητα μίας επιχείρησης, προκειμένου αυτή να μπορεί να συμμετέχει σε δημόσιο διαγωνισμό, να μπορεί να λαμβάνει δάνεια και να μπορεί να συνάπτει επιχειρηματικές σχέσεις ή για κάθε άλλη συναφή με τη δικαστική φερεγγυότητα νόμιμη χρήση. Το πιστοποιητικό αυτό κατήργησε 25 διαφορετικά δικαστικά πιστοποιητικά.
Ένσημο ΤΑ.Χ.ΔΙ.Κ. (Μεγαρόσημο) 3 ευρώ. Εναλλακτικά στο γκισέ απαιτείται με την υποβολή της αίτησης, παράβολο των 3 ευρώ.
Ένσημο ΤΑ.Χ.ΔΙ.Κ. (Μεγαρόσημο) 2 ευρώ. Εναλλακτικά στο γκισέ απαιτείται για κάθε αντίγραφο πιστοποιητικού, παράβολο των 2 ευρώ.
Μεγαρόσημο πολλαπλών αξιών, χρησιμοποιείται άπαξ σε μια υπηρεσία παραλαβής. Απαιτείται στην ηλεκτρονική κατάθεση αίτησης και ηλεκτρονική παραλαβή του πιστοποιητικού μέσω της πύλης Ενιαίας Ψηφιακής Πύλης της Δημόσιας Διοίκησης gov.gr. Στο γκισέ το παράβολο αυξάνεται κατά 2 ευρώ για κάθε επιπλέον αντίγραφο του πιστοποιητικού.
Αποδεικτικό πληρωμής/ ηλεκτρονικό παράβολο κωδικός "1375" αξίας 5€
Εξουσιοδότηση από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργεί για λογαριασμό του/της, στο πλαίσιο διεκπεραίωσης υποθέσεων και μέχρι του εύρους εξουσίας που του παρέχεται.
Ταυτοποίηση με κωδικούς της Ολομέλειας Δικηγορικών Συλλόγων
Με την αίτηση συνυποβάλλεται υποχρεωτικά υπεύθυνη δήλωση του/της αιτούντος/αιτούσης σε ψηφιακή μορφή από το gov.gr όπου αναφέρεται ρητά : α. για τη περίπτωση δημόσιας σύμβασης ότι το προς έρευνα φυσικό πρόσωπο είναι προσωρινά ανάδοχος (στη περίπτωση αυτή επισυνάπτεται σε ψηφιακή μορφή η πρόσκληση της Δημ. Αρχής προς τον/την προσωρινά ανάδοχο). β. για την περίπτωση επιχορήγησης ή ενίσχυσης βάσει αναπτυξιακού ή άλλου νόμου, ότι το προς έρευνα φυσικό πρόσωπο επιχορηγείται ή ενισχύεται και επισυνάπτεται σε ψηφιακή μορφή το ανάλογο δικαιολογητικό. γ. Για κάθε άλλη περίπτωση στην υπεύθυνη δήλωση αναφέρεται η νόμιμη χρήση του πιστοποιητικού και επισυνάπτεται το ανάλογο δικαιολογητικό.
Εκδίδεται από την Εφαρμογή Ηλεκτρονικού Παραβόλου (e-παραβόλο): Φορέας Δημοσίου (Υπουργεία, Ανεξάρτητες Αρχές, Οργανισμοί): Δικαιοσύνης - Κατηγορία Παραβόλου: Ένσημο ΤΑ.Χ.ΔΙ.Κ- Τύπος Παραβόλου: κωδικός "1375" αξίας 5 ευρώ, Μεγαρόσημο πολλαπλών αξιών, χρησιμοποιείται άπαξ σε μια υπηρεσία παραλαβής. Εναλλακτικά, απαιτείται Ένσημο ΤΑ.Χ.ΔΙ.Κ. (Μεγαρόσημο) 3 ευρώ ή e-παράβολο κωδικός "2032" αξίας 3 ευρώ στην κατάθεση αίτησης, και Ένσημο ΤΑ.Χ.ΔΙ.Κ. (Μεγαρόσημο) 2 ευρώ ή e-παράβολο κωδικός "2033" αξίας 2 ευρώ για κάθε αντίγραφο πιστοποιητικού. Κατά την υποβολή της αίτησης ηλεκτρονικά, η συμπλήρωση του πεδίου e-paravolo είναι υποχρεωτική. Σε περίπτωση ατέλειας (ΝΣΚ, δημόσιες υπηρεσίες, τμήματα ασφαλείας κλπ) ο/η αιτών/αιτούσα μπορεί να συμπληρώνει ως αρ. παραβόλου το 00000000000000000000 και να αναφέρει στην ενότητα για Λογαριασμό τρίτου τον Φορέα που κάνει την αίτηση.
Ως αποδεικτικό νόμιμης εκπροσώπησης, μπορεί να προσκομιστεί επίσης και συμβολαιογραφικό πληρεξούσιο. Δεν απαιτείται εξουσιοδότηση όταν η αίτηση υποβάλλεται από δικηγόρο.
ΕΝΙΑΙΟ ΠΙΣΤΟΠΟΙΗΤΙΚΟ ΔΙΚΑΣΤΙΚΗΣ ΦΕΡΕΓΓΥΟΤΗΤΑΣ - ΦΥΣΙΚΑ ΠΡΟΣΩΠΑ Το συγκεκριμένο ΕΝΙΑΙΟ πιστοποιητικό εκδίδεται μόνο για φυσικά πρόσωπα και αφορά αίτηση ΜΗ ΚΑΤΑΘΕΣΗΣ ΑΙΤΗΣΗΣ ΓΙΑ ΣΥΝΔΙΑΛΛΑΓΗ–ΕΞΥΓΙΑΝΣΗ, ΕΙΔΙΚΗ ΔΙΑΧΕΙΡΙΣΗ, ΠΤΩΧΕΥΣΗΣ Η ΠΡΟΛΗΠΤΙΚΩΝ ΜΕΤΡΩΝ, ΥΠΑΓΩΓΗΣ σε ΕΚΤΑΚΤΗ ΔΙΑΔΙΚΑΣΙΑ ΡΥΘΜΙΣΗΣ ΥΠΟΧΡΕΩΣΕΩΝ ΕΜΠΟΡΩΝ (αρθ.62 Ν.4307/2014) και ΑΝΑΓΚΑΣΤΙΚΗ ΔΙΑΧΕΙΡΙΣΗ. Το αιτούμενο πιστοποιητικό εκδίδεται μόνο για τους ακόλουθους λόγους: # Κατάθεση σε Δημόσια Αρχή για προσωρινούς αναδόχους. # Κατάθεση σε Αρμόδια Αρχή στα πλαίσια χρηματοδότησης # Άλλος λόγος ο οποίος πρέπει να περιγραφεί αναλυτικά στο πεδίο των σχολίων του αιτούντα και να συνοδεύεται από υπεύθυνη δήλωση. Για την πρώτη και δεύτερη περίπτωση θα πρέπει να επισυναφθεί το σχετικό δικαιολογητικό (ενημερωτικό email ή βεβαίωση από την Δημόσια αρχή για προσωρινά ανάδοχο, ΦΕΚ έγκρισης επιχορήγησης). Σε οποιαδήποτε άλλη περίπτωση η αίτηση επιστρέφεται ως ελλιπής. Για την αίτηση που αφορά μια ή περισσότερες εκ των περιπτώσεων ΠΤΩΧΕΥΣΗ-ΠΑΥΣΗ ΠΛΗΡΩΜΩΝ, ΑΝΑΓΚΑΣΤΙΚΗ ΔΙΑΧΕΙΡΙΣΗ, ΣΥΝΔΙΑΛΛΑΓΗ–ΕΞΥΓΙΑΝΣΗ, ΥΠΑΓΩΓΗ α) στην έκτακτη διαδικασία, β) σε καθεστώς ειδικής διαχείρισης, του ν. 4307/2014, χορηγείται ένα ενιαίο πιστοποιητικό ότι δεν έχει κατατεθεί αίτηση και επομένως δεν έχει εκδοθεί απόφαση. Για τα Φυσικά Πρόσωπα με έναρξη εμπορικής-επιχειρηματικής δραστηριότητας πριν το 2001 απαιτείται και η κατάθεση αίτησης για χορήγηση πιστοποιητικού “ΠΕΡΙ ΚΗΡΥΞΗΣ Ή ΜΗ ΠΤΩΧΕΥΣΗΣ” ΕΝΙΑΙΟ ΠΙΣΤΟΠΟΙΗΤΙΚΟ ΔΙΚΑΣΤΙΚΗΣ ΦΕΡΕΓΓΥΟΤΗΤΑΣ - ΝΟΜΙΚΑ ΠΡΟΣΩΠΑ Το συγκεκριμένο ΕΝΙΑΙΟ πιστοποιητικό εκδίδεται μόνο για νομικά πρόσωπα και αφορά αίτηση ΜΗ ΚΑΤΑΘΕΣΗΣ ΑΙΤΗΣΗΣ ΓΙΑ ΣΥΝΔΙΑΛΛΑΓΗ–ΕΞΥΓΙΑΝΣΗ, ΕΙΔΙΚΗ ΕΚΚΑΘΑΡΙΣΗ- ΕΙΔΙΚΗ ΔΙΑΧΕΙΡΙΣΗ, ΠΤΩΧΕΥΣΗΣ Η ΠΡΟΛΗΠΤΙΚΩΝ ΜΕΤΡΩΝ, ΣΧΕΔΙΟΥ ΑΝΑΔΙΟΡΓΑΝΩΣΗΣ, ΛΥΣΕΩΣ ΕΤΑΙΡΕΙΑΣ, ΥΠΑΓΩΓΗΣ ΣΕ ΕΚΚΑΘΑΡΙΣΗ, ΥΠΑΓΩΓΗΣ σε ΕΚΤΑΚΤΗ ΔΙΑΔΙΚΑΣΙΑ ΡΥΘΜΙΣΗΣ ΥΠΟΧΡΕΩΣΕΩΝ ΕΜΠΟΡΩΝ (αρθ.62 Ν.4307/2014),ΑΝΑΓΚΑΣΤΙΚΗ ΔΙΑΧΕΙΡΙΣΗ και ΔΙΟΡΙΣΜΟ ΕΚΚΑΘΑΡΙΣΤΗ/ΣΥΝΕΚΚΑΘΑΡΙΣΤΗ. Το αιτούμενο πιστοποιητικό εκδίδεται μόνο για τους ακόλουθους λόγους: # Κατάθεση σε Δημόσια Αρχή για προσωρινούς αναδόχους. # Κατάθεση σε Αρμόδια Αρχή στα πλαίσια χρηματοδότησης # Άλλος λόγος ο οποίος πρέπει να περιγραφεί αναλυτικά στο πεδίο των σχολίων του αιτούντα και να συνοδεύεται από υπεύθυνη δήλωση. Για την πρώτη και δεύτερη περίπτωση θα πρέπει να επισυναφθεί το σχετικό δικαιολογητικό (ενημερωτικό email ή βεβαίωση από την Δημόσια αρχή για προσωρινά ανάδοχο, ΦΕΚ έγκρισης επιχορήγησης). Σε οποιαδήποτε άλλη περίπτωση η αίτηση επιστρέφεται ως ελλιπής. Για την αίτηση που αφορά μια ή περισσότερες εκ των περιπτώσεων ΠΤΩΧΕΥΣΗ-ΠΑΥΣΗ ΠΛΗΡΩΜΩΝ, ΑΝΑΓΚΑΣΤΙΚΗ ΔΙΑΧΕΙΡΙΣΗ, ΣΥΝΔΙΑΛΛΑΓΗ–ΕΞΥΓΙΑΝΣΗ, ΔΙΟΡΙΣΜΟ ΕΚΚΑΘΑΡΙΣΤΗ/ΣΥΝΕΚΚΑΘΑΡΙΣΤΗ, ΕΙΔΙΚΗ ΕΚΚΑΘΑΡΙΣΗ, ΣΧΕΔΙΟ ΑΝΑΔΙΟΡΓΑΝΩΣΗΣ, ΛΥΣΗ ΕΤΑΙΡΕΙΑΣ, ΥΠΑΓΩΓΗ σε καθεστώς ειδικής διαχείρισης, του ν. 4307/2014, χορηγείται ένα ενιαίο και συνολικό πιστοποιητικό με το οποίο βεβαιώνεται ότι δεν έχει κατατεθεί αίτηση και επομένως δεν έχει εκδοθεί απόφαση. Για τις εταιρείες που το έτος σύστασής τους είναι πριν το 2001 απαιτείται και η κατάθεση αίτησης για χορήγηση πιστοποιητικού “ΠΕΡΙ ΚΗΡΥΞΗΣ Ή ΜΗ ΠΤΩΧΕΥΣΗΣ”. Για την πληρέστερη εικόνα δικαστικής φερεγγυότητας των σωματείων/ συνεταιρισμών και λόγω της πολυποίκιλης νομοθεσίας που διέπει τα εν λόγω νομικά πρόσωπα, οι ενδιαφερόμενοι θα πρέπει να αιτούνται πιστοποίηση της κατάστασης του σωματείου/ συνεταιρισμού τόσο από το αρμόδιο Πρωτοδικείο (*σωματεία) όσο και από το αρμόδιο Ειρηνοδικείο (*συνεταιρισμοί). Αναφορικά με την πιστοποίηση της δικαστικής φερεγγυότητας που αφορά στους Συνεταιρισμούς (αρμοδιότητας Ειρηνοδικείου) θα πρέπει να ζητείται μόνο το ήδη υπάρχον Πιστοποιητικό Μεταβολών που εκδίδεται από το αρμόδιο Ειρηνοδικείο, που αφορά στο χρονικό διάστημα έως 31.12.2019. Μετά το πέρας της εν λόγω ημερομηνίας αρμόδιο για την έκδοση του προαναφερόμενου Πιστοποιητικού Μεταβολών είναι το Γενικό Εμπορικό Μητρώο (εφεξής «Γ.Ε.ΜΗ.»). Στο ενιαίο πιστοποιητικό φερεγγυότητας που αφορά στα νομικά πρόσωπα και συγκεκριμένα η πληροφορία περί έκδοσης ή μη απόφασης/ κατάθεσης ή μη αίτησης περί λύσης του νομικού προσώπου δε βεβαιώνεται από το εν λόγω πιστοποιητικό για τις ΙΚΕ, καθώς αρμόδιο είναι το Γ.Ε.ΜΗ., ενώ για τις ΕΠΕ χορηγείται (για την πληροφορία περί λύσεως) πιστοποιητικό μεταβολών. Όσον αφορά στις εταιρείες και την πληρέστερη εικόνα της δικαστικής τους φερεγγυότητας, οι πληροφορίες θα πρέπει να αναζητούνται τόσο από το εκάστοτε αρμόδιο Πρωτοδικείο όσο και από το Γ.Ε.ΜΗ.
Καθορισμός διοικητικής διαδικασίας Ενιαίου Πιστοποιητικού Δικαστικής Φερεγγυότητας αρμοδιότητας Υπουργείου Δικαιοσύνης και του αντίστοιχου εντύπου της, που διεκπεραιώνεται και μέσω των Κέντρων Εξυπηρέτησης Πολιτών (ΚΕΠ) (Διορθ.σφαλμ. στο ΦΕΚ 3810 Β/17-8-21, https://www.et.gr/api/DownloadFeksApi/?fek_pdf=20210203810)
Ενσωμάτωση στο ελληνικό δίκαιο α) της Απόφασης−Πλαίσιο 2008/909/ΔΕΥ του Συμβουλίου της 27ης Νοεμβρίου 2008, όπως τροποποιήθηκε με την Απόφαση – Πλαίσιο 2009/299/ΔΕΥ του Συμβουλίου της 26ης Φεβρουαρίου 2009, σχετικά με την εφαρμογή της αρχής της αμοιβαίας αναγνώρισης σε ποινικές αποφάσεις, οι οποίες επιβάλλουν ποινές στερητικές της ελευθερίας ή μέτρα στερητικά της ελευθερίας, για το σκοπό της εκτέλεσής τους στην Ευρωπαϊκή Ένωση (ΜΕΡΟΣ Α΄), β) της Απόφασης –Πλαίσιο 2008/947/ΔΕΥ του Συμβουλίου της 27ης Νοεμβρίου 2008, όπως τροποποιήθηκε με την Απόφαση – Πλαίσιο 2009/299/ΔΕΥ του Συμβουλίου της 26ης Φεβρουαρίου 2009, σχετικά με την εφαρμογή της αρχής της αμοιβαίας αναγνώρισης σε ποινικές αποφάσεις που προβλέπουν την αναστολή εκτέλεσης της ποινής ή απόλυση υπό όρους, με σκοπό την επιτήρηση των μέτρων αναστολής και των εναλλακτικών κυρώσεων στην Ευρωπαϊκή Ένωση (ΜΕΡΟΣ Β΄), γ) της Απόφασης−Πλαίσιο 2009/829/ΔΕΥ του Συμβουλίου της 23ης Οκτωβρίου 2009, σχετικά με την εφαρμογή, μεταξύ των κρατών − μελών της Ευρωπαϊκής Ένωσης, της αρχής της αμοιβαίας αναγνώρισης στις αποφάσεις περί μέτρων επιτήρησης εναλλακτικά προς την προσωρινή κράτηση (ΜΕΡΟΣ Γ΄) και άλλες διατάξεις, όπως ισχύει.
Ρύθμιση οφειλών και παροχή δεύτερης ευκαιρίας, όπως ισχύει.
Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις, όπως ισχύει. Άρθρο 42 : Διασφάλιση πόρων ΤΑ.Χ.ΔΙ.Κ.
Υποβολή αίτησης στο γκισέ από τον αιτούντα (φυσικό ή νομικό πρόσωπο ή τρίτο, που αποδεικνύει ότι έχει έννομο συμφέρον).
Υποβολή αίτησης από τον αιτούντα (φυσικό ή νομικό πρόσωπο ή τρίτο, που αποδεικνύει ότι έχει έννομο συμφέρον) με χρήση διαπιστευτηρίων Taxisnet.
Πρωτοκόλληση αίτησης μέσω Πληροφοριακού Συστήματος όπου υφίσταται.
Δρομολόγηση αίτησης στον Προϊστάμενο του αρμόδιου Τμήματος – Ανάθεση σε Υπάλληλο. Ενέργεια μέσω λογισμικού, όπου υφίσταται Πληροφοριακό Σύστημα.
Έλεγχος έννομου συμφέροντος τρίτου από τον Πρόεδρο Υπηρεσίας.
Έκδοση πιστοποιητικού μέσω Πληροφοριακού Συστήματος όπου υφίστανται και μετά από τον έλεγχο σε ηλεκτρονικό και φυσικό αρχείο όπου απαιτείται.
Έκδοση πιστοποιητικού μέσω Πληροφοριακού Συστήματος και μετά από τον έλεγχο σε ηλεκτρονικό και φυσικό αρχείο όπου απαιτείται.
Λήψη πιστοποιητικού από τον αιτούντα ή τρίτο με εξουσιοδότηση.
Λήψη πιστοποιητικού από τον αιτούντα ή τρίτο με χρήση διαπιστευτηρίων Taxisnet, καθώς και ενημέρωση για τις περιπτώσεις όπου δεν είναι δυνατή η έκδοση του αιτούμενου πιστοποιητικού.
Το πιστοποιητικό φέρει ψηφιακή υπογραφή Δικαστικού Υπαλλήλου και μοναδικό αριθμό.
Η επαλήθευση των εκδοθέντων πιστοποιητικών μέσω της πύλης https://www.solon.gov.gr, πραγματοποιείται στον σύνδεσμο https://extapps.solon.gov.gr/mojwpqa/faces/PreviewCertificate . Τα εκδοθέντα πιστοποιητικά μέσω του συνδέσμου https://app.moj.gov.gr/pnet/plogin φέρουν και QRCode όπου και με την σάρωση αυτού εμφανίζεται το αντίστοιχο πιστοποιητικό.
Λήψη πιστοποιητικού από τον ενδιαφερόμενο
Λήψη ψηφιακού πιστοποιητικού από τον ενδιαφερόμενο
Πύλη Ψηφιακών Υπηρεσιών Δικαστηρίων και Εισαγγελιών - ΟΣΔΔΥ
Εφαρμογή Διάθεσης Αντιγράφων Αποφάσεων και Πιστοποιητικών Δικαστηρίων
Οδηγίες χρήσης ηλεκτρονικής υπηρεσίας υποβολής αιτήσεων έκδοσης και παραλαβής πιστοποιητικών
Οδηγίες έκδοσης ηλεκτρονικού παραβόλου (e-Παράβολο)
25 δικαστικά πιστοποιητικά σε ένα - Πιστοποιητικό Δικαστικής Φερεγγυότητας